《题郑好古松图和赵国兴韵》
宋代·陈文蔚

笔端老木千岁心，一见洗我尘土襟。
坐久令人忘愠喜，古今碧涧落寒冰。
乍浓乍淡阴复晴，晦明变化天所成。
相画这法如相士，骨奇肉瘦神必清。
烟淡云疏天幂幂，顷刻风雷暗尘壁。
画工羞看手如神，十日一水五百石。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。